Ehdotus NEUVOSTON ASETUS Euroopan parlamentin virkamiesten ja puolueryhmien väliaikaisten toimihenkilöiden palvelussuhteen lopullista päättymistä koskevista erityistoimenpiteistä

(komission esittämä)

PERUSTELUT

Kun neuvosto kuuli Euroopan parlamenttia komission esittämästä työtehtävistä pois siirtämistä koskevasta komission uudistamiseen liittyvästä asetusehdotuksesta, parlamentti esitti raportissaan (A5-0194/2001, 30.5.2001) erinäisiä muutoksia, joiden tavoitteena oli saada muutkin toimielimet ja erityisesti Euroopan parlamentti osallistumaan palvelussuhteen lopullista päättymistä koskeviin toimenpiteisiin.

Neuvosto ilmoitti suhtautuvansa myönteisesti muiden toimielinten osallistumiseen työtehtävistä pois siirtämiseen samalla kun se katsoi, että niiden olisi ensin perusteltava tarpeensa ja osoitettava, miten ne noudattavat talousarvion neutraliteettia, sekä että niiden osallistumisesta työtehtävistä pois siirtämiseen olisi säädettävä erillisillä asetuksilla.

Euroopan parlamentin hallinnon pääosaston pääjohtaja täsmensi komission henkilöstön ja hallinnon pääosaston pääjohtajalle osoittamallaan 14.12.2001 päivätyllä kirjeellä toimielimensä työtehtävistä pois siirtämistä koskevat tarpeet sekä sen, miten se varmistaa talousarvion neutraliteetin. Euroopan parlamentin virkamiesten työtehtävistä pois siirtämiseen sovelletaan samoja edellytyksiä kuin komission henkilöstöön.

Euroopan parlamentti on arvioinut työtehtävistä pois siirrettävien virkamiesten määräksi 100 ja puolueryhmien väliaikaisten toimihenkilöiden määräksi 24 kolmelle vuodelle jaettuna. Tämän ehdotuksen tavoittena on näin ollen antaa lupa Euroopan parlamentin 100 virkamiehen ja puolueryhmien 24 väliaikaisen toimihenkilön siirtämiseen pois työtehtävistä vuosina 2002-2004.

Ehdotetun toimen yhteydessä kokonaistalousarvio pysyy vakiona, ja työtehtävistä pois siirtämisen tuomien säästöjen ansiosta (täysimääräisten palkkojen aiheuttamien kustannusten ja lähtökorvausten aiheuttamien kustannusten erotuksella) olisi voitava ottaa palvelukseen noin 47 uutta virkamiestä ja 11 uutta väliaikaista toimihenkilöä.

2002/0070 (CNS)

Ehdotus NEUVOSTON ASETUS Euroopan parlamentin virkamiesten ja puolueryhmien väliaikaisten toimihenkilöiden palvelussuhteen lopullista päättymistä koskevista erityistoimenpiteistä

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 283 artiklan,

ottaa huomioon komission ehdotuksen, joka on tehty henkilöstösääntökomitean kuulemisen jälkeen Euroopan yhteisöjen virkamiehiin sovellettavien henkilöstösääntöjen 10 a artiklan mukaisesti [1],

[1] Jäljempänä 'henkilöstösäännöt'.

ottaa huomioon Euroopan parlamentin lausunnon [2],

[2] EYVL C ..., ..., s. ...

ottaa huomioon yhteisöjen tuomioistuimen lausunnon [3],

[3] EYVL C ..., ..., s. ...

ottaa huomioon tilintarkastustuomioistuimen lausunnon [4],

[4] EYVL C ..., ..., s. ...

sekä katsoo seuraavaa:

(1) Euroopan parlamentti on sitoutunut vuodesta 1997 alkaen toimintatapojensa perusteelliseen rakenneuudistukseen puhemiehistön hyväksyttyä uuden henkilöstöpolitiikan.

(2) Tämän uuden politiikan toteuttamisesta saadun neljän vuoden kokemuksen perusteella Euroopan parlamentti, jonka tavoitteena on laatia erityisten pätevyysvaatimusten ennakoitaviin tarpeisiin perustuva pitkän aikavälin rekrytointi- ja nimityspolitiikka, on erityisesti operatiivista ammatti- ja virkanimikeluetteloa laatiessaan tarkastellut tulevien vuosien henkilöstötarpeitaan.

(3) Euroopan parlamentti aikoo toteuttaa toimia taatakseen, erityisesti koulutuksen avulla, että siirretty henkilöstö sopeutuu uusiin tehtäviin mahdollisimman tyydyttävästi ja tehokkaasti.

(4) Joidenkin, erityisesti iäkkäimpien virkamiesten ja puolueryhmien väliaikaisten toimihenkilöiden ammattitaito ei riittäne tehtävien hoitamiseen.

(5) Euroopan parlamentti tarvitsee henkilöstöä, jolla on uudenlaisia pätevyyksiä, ja henkilöstön jakautumista on tasapainotettava. Eläkkeelle luonnollisesti jäävien määrä ei ole riittävä, jotta voitaisiin tyydyttävässä määräajassa ottaa palvelukseen uusia virkamiehiä ja väliaikaisia toimihenkilöitä ja siten hankkia tarvittavaa ammattitaitoa.

(6) Näin ollen olisi säädettävä palvelussuhteen lopullista päättymistä koskevista erityistoimenpiteistä, joita täydennetään lisäksi sisäisillä hallinnollisilla määräyksillä, joilla pyritään valvomaan tehokkaasti tämän asetuksen soveltamista.

(7) Nämä toimenpiteet on toteutettava noudattaen maantieteellistä tasapainoa niin hyvin kuin mahdollista tätä asetusta hallitsevien periaatteiden mukaisesti.

(8) Nämä toimenpiteet eivät saa vaikuttaa talousarvioon,

ON ANTANUT TÄMÄN ASETUKSEN:

1 artikla

Yksikön edun mukaisesti, ja jotta otettaisiin huomioon tarve uudistaa henkilöstön ammattitaitoa mukautettaessa resursseja toimintoihin, Euroopan parlamentilla on tässä asetuksessa määritellyin ehdoin 31 päivään joulukuuta 2004 asti lupa toteuttaa 55 vuotta täyttäneiden ja vähintään 15 vuotta palvelussuhteessa olleiden virkamiesten ja puolueryhmien väliaikaisten toimihenkilöiden osalta palvelussuhteen lopullista päättymistä koskevia toimenpiteitä henkilöstösääntöjen 47 artiklan mukaisesti, lukuun ottamatta A1- ja A2-palkkaluokan virkamiehiä.

2 artikla

Edellä 1 artiklassa tarkoitettuja toimenpiteitä voidaan soveltaa yhteensä 100 virkamieheen. Edellä 1 artiklassa tarkoitettuja toimenpiteitä voidaan soveltaa yhteensä 24:ään puolueryhmien väliaikaiseen toimihenkilöön.

Tämä toimenpide ei kuitenkaan rajoita vuotuisten budjettimenettelyiden yhteydessä tehtävien päätösten soveltamista.

3 artikla

Yksikön edun huomioon ottaen, 2 artiklassa säädetyissä rajoissa ja pariteettikomiteaa kuultuaan Euroopan parlamentti valitsee palvelussuhteen lopulliseen päättymiseen liittyvän toimenpiteen soveltamista 1 artiklan nojalla pyytävistä virkamiehistä ja puolueryhmien väliaikaisista toimihenkilöistä ne, joihin se soveltaa kyseistä toimenpidettä.

Se harkitsee ensisijaisesti niitä virkamiehiä ja puolueryhmien väliaikaisia toimihenkilöitä, joihin uudistustoimenpiteet, resurssien mukauttaminen toimintoihin ja erityisesti henkilöstön uudelleenjärjestelyt ovat vaikuttaneet ja joiden ammattitaito ei ole riittävä tehtävien hoitamiseen. Se ottaa huomioon uusien tehtävien suorittamiseksi tarvittavan koulutuksen, iän, pätevyyden, työtulokset, käyttäytymisen yksikössä, perhetilanteen ja virkaiän.

4 artikla

1. Entisellä virkamiehellä tai väliaikaisella toimihenkilöllä, johon on sovellettu 1 artiklan mukaista toimenpidettä, on oikeus kuukausikorvaukseen, joka on tietty prosenttiosuus viimeisestä peruspalkasta. Prosenttiosuus riippuu siitä, minkä ikäinen virkamies lähtiessään on ja mikä hänen virkaikänsä on tämän asetuksen liitteenä olevan taulukon mukaisesti (liite 1). Lähtökohdaksi otettava viimeinen peruspalkka on se, joka vastaa virkamiehellä tai väliaikaisella toimihenkilöllä palveluksesta lähtiessä olevaa palkkaluokkaa ja -tasoa, jotka on määritelty henkilöstösääntöjen 66 artiklassa olevassa taulukossa, sellaisena kuin se on voimassa sen kuun ensimmäisenä päivänä, jolta korvausta maksetaan.

2. Entinen virkamies tai väliaikainen toimihenkilö voi pyynnöstä milloin tahansa siirtyä vanhuuseläkejärjestelmään henkilöstösääntöjen ehtojen mukaisesti. Tällöin oikeus korvaukseen lakkaa. Oikeus lakkaa joka tapauksessa viimeistään sen kuukauden viimeisenä päivänä, jona entinen virkamies tai väliaikainen toimihenkilö täyttää 65 vuotta, ja ennen kyseistä ikää silloin, kun hän täyttää ehdot enimmäismäärältään 70 prosentin vanhuuseläkkeen saamiseksi (henkilöstösääntöjen 77 artikla).

Tällöin entisellä virkamiehellä tai väliaikaisella toimihenkilöllä on ilman eri toimenpiteitä oikeus vanhuuseläkkeeseen, joka myönnetään viimeisen korvauksenmaksukuukauden jälkeisen kalenterikuukauden ensimmäisestä päivästä.

3. Edellä 1 kohdassa säädettyyn korvaukseen sovelletaan sille yhteisössä sijaitsevalle maalle vahvistettua korvauskerrointa, jossa korvauksensaaja voi osoittaa asuvansa. Hänen on toimitettava asuinpaikan osoittava todistus vuosittain.

Jos korvauksensaaja asuu yhteisöjen ulkopuolella, korvaukseen sovellettava korjauskerroin on 100.

Korvaus ilmaistaan euroina ja maksetaan korvauksensaajan asuinmaan valuutassa. Vaikka siihen sovelletaan toisen alakohdan mukaista korjauskerrointa 100, se maksetaan kuitenkin euroina

Muuna valuuttana kuin euroina maksettava korvaus lasketaan henkilöstösääntöjen 63 artiklan 2 kohdassa tarkoitettujen valuuttakurssien perusteella.

4. Asianomaisen uusissa työtehtävissä ansaitsemien bruttotulojen määrä vähennetään 1 kohdassa säädetystä korvauksesta siltä osin kuin kyseiset tulot yhdessä korvauksen kanssa ylittävät hänen viimeisen kokonaisbruttopalkkansa, joka määritellään korvauksenmaksukuukauden ensimmäisenä päivänä voimassa olevan palkkataulukon perusteella. Kyseiseen palkkaan sovelletaan 3 kohdassa tarkoitettua korjauskerrointa.

Ensimmäisessä alakohdassa tarkoitetuilla bruttotuloilla ja viimeisellä kokonaisbruttopalkalla tarkoitetaan summia, joista on vähennetty sosiaaliturvamaksut mutta ei veroja.

Asianomaisen on virallisesti sitouduttava toimittamaan kaikki vaaditut kirjalliset todisteet, muun muassa vuosittainen selvitys tuloistaan tapauksesta riippuen joko palkkakuitin tai tarkastettujen tilien muodossa, ja valaehtoinen tai oikeaksi todistettu ilmoitus siitä, ettei hänellä ole muita tuloja uusista tehtävistä sekä ilmoitettava toimielimelle kaikista muista sellaisista seikoista, jotka saattavat muuttaa oikeutta korvaukseen, henkilöstösääntöjen 86 artiklassa säädettyjen seuraamusten uhalla.

5. Kotitalouslisä, huollettavana olevasta lapsesta maksettava lisä ja koulutuslisä maksetaan henkilöstösääntöjen 67 artiklan ja henkilöstösääntöjen liitteessä VII olevien 1, 2 ja 3 artiklan ehtojen mukaisesti joko 1 kohdassa säädetyn korvauksen saajalle taikka henkilölle tai henkilöille, joille lapsen tai lasten huoltaminen on säännösten nojalla tai oikeuden taikka toimivaltaisen hallintoviranomaisen päätöksellä uskottu, ja kotitalouslisä lasketaan kyseisen korvauksen perusteella.

6. Jos korvauksensaajalla ei ole ansiotoiminnasta saatavia tuloja, hänellä ja hänen kauttaan vakuutetuilla on oikeus henkilöstösääntöjen 72 artiklan mukaisen sairausvakuutuksen etuuksiin sillä edellytyksellä, että hän maksaa sairausvakuutusmaksua, joka lasketaan 1 kohdassa tarkoitetun korvaussumman perusteella.

7. Sillä ajanjaksolla, jolla oikeus korvaukseen on voimassa, kuitenkin enintään 65 kuukauden ajan, entiselle virkamiehelle tai väliaikaiselle toimihenkilölle kertyy edelleen hänen palkkaluokkansa ja -tasonsa perusteella laskettuja vanhuuseläkeoikeuksia sillä edellytyksellä, että kyseisellä ajanjaksolla on maksettu henkilöstösääntöjen mukaista, kyseisen palkan perusteella laskettua vakuutusmaksua. Kokonaiseläke voi kuitenkin olla enintään henkilöstösääntöjen 77 artiklan toisessa kohdassa säädetyn enimmäismäärän suuruinen. Kyseinen ajanjakso katsotaan palvelusajaksi henkilöstösääntöjen liitteessä VIII olevaa 5 artiklaa sovellettaessa.

8. Jollei henkilöstösääntöjen liitteessä VIII olevista 1 artiklan 1 kohdasta ja 22 artiklasta muuta johdu, 1 kohdassa säädettyä kuukausikorvausta saadessaan kuolleen entisen virkamiehen tai väliaikaisen toimihenkilön leskellä on oikeus, jos hän on ollut virkamiehen puolisona vähintään vuoden ajan ennen kuin tämän palvelussuhde toimielimessä päättyi, leskeneläkkeeseen, jonka määrä on 60 prosenttia siitä vanhuuseläkkeestä, johon entisellä virkamiehellä tai väliaikaisella toimihenkilöllä olisi ollut oikeus kuolinpäivänään, ilman palvelusaikaan tai ikään liittyviä ehtoja.

Ensimmäisessä alakohdassa säädetty leskeneläkkeen määrä on vähintään henkilöstösääntöjen 79 artiklan toisessa kohdassa säädetyn suuruinen. Kyseisen eläkkeen määrä on kuitenkin enintään sen ensimmäisen vanhuuseläkesuorituksen suuruinen, johon entisellä virkamiehellä tai väliaikaisella toimihenkilöllä olisi ollut oikeus, jos hän olisi elossa ja käyttänyt oikeutensa edellä tarkoitettuun korvaukseen ja alkanut saada vanhuuseläkettä.

Ensimmäisessä alakohdassa säädettyä avioliiton kestoa koskevaa ehtoa ei sovelleta, jos entisen virkamiehen tai väliaikaisen toimihenkilön ennen palvelussuhteen päättymistä solmimasta avioliitosta on syntynyt yksi tai useampia lapsia, joiden elatuksesta leski huolehtii tai on huolehtinut.

Sama koskee tilannetta, jossa entisen virkamiehen tai väliaikaisen toimihenkilön kuolema on aiheutunut jossain henkilöstösääntöjen liitteessä VIII olevan 17 artiklan toisen kohdan lopussa säädetyistä olosuhteissa.

9. Jos 1 kohdassa säädettyä korvausta saava entinen virkamies tai väliaikainen toimihenkilö kuolee, henkilöstösääntöjen liitteessä VII olevan 2 artiklan mukaisesti hänen huollettavanaan olevilla lapsilla on oikeus orvoneläkkeeseen henkilöstösääntöjen 80 artiklan ensimmäisessä, toisessa ja kolmannessa kohdassa sekä henkilöstösääntöjen liitteessä VIII olevassa 21 artiklassa säädetyin ehdoin.

5 artikla

Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

LIITE 1

KORVAUSPROSENTTI

Tämän asetuksen 4 artiklan 1 kohdassa mainittu korvausprosentti määräytyy lähtöhetkellä lasketun virkamiehen tai väliaikaisen toimihenkilön iän ja virkaiän perusteella seuraavan taulukon mukaisesti:

>TAULUKON PAIKKA>

Iän ja virkaiän perusteella laskettu korvaus

Ikä ja virkaikä lasketaan kyseisen virkamiehen tai väliaikaisen toimihenkilön todellisen lähtöpäivän perusteella.

Jos näitä ehtoja sovelletaan painotetusti kaikkiin kyseeseen tuleviin virkamiehiin ja väliaikaisiin toimihenkilöihin, keskimääräinen korvaus on enintään 62,5 prosenttia.

RAHOITUSSELVITYS

1. TOIMENPITEEN NIMI

Komission uudistukseen kuuluvan välttämättömän työtehtävistä pois siirtämisen yhteydessä palvelussuhteen lopullisesti päättyessä maksettava korvaus

(neuvoston asetus EHTY/ETY/EURATOM N:o ....)

2. BUDJETTIKOHTA / -KOHDAT

A-11 palveluksessa oleva henkilöstö

A-1218 työtehtävistä pois siirretyn henkilöstön korvaukset ja lisät

A-1230 työnantajan eläkemaksu RCAM:iin

A-1290 työtehtävistä pois siirrettyyn henkilöstöön sovellettavat korjauskertoimet

A-1291 erilaisten korvauksien mahdollinen mukauttaminen

A-400 verotuotto

A-401 henkilöstön eläkejärjestelmään maksamien maksujen tuotto

A-403 tilapäisen maksun tuotto

3. OIKEUSPERUSTA

Euroopan yhteisön perustamissopimuksen 283 artikla

4. TOIMINNAN KUVAUS

4.1 Toimenpiteen yleistavoite

Toimenpiteen tarkoituksena on, että 100 sellaista virkamiestä ja 24 puolueryhmien väliaikaista toimihenkilöä, jotka joutuvat vuosina 2002, 2003 ja 2004 Euroopan parlamentin henkilöresurssien uudelleenjärjestelyjen kohteeksi ja jotka eivät kykene muuttamaan urasuuntauksiaan ja ottamaan hoitaakseen uusia työtehtäviä, voisivat siirtyä pois työtehtävistään Euroopan parlamentissa ennen tavanomaista eläkeikää. Kyseisten virkamiesten ja väliaikaisten toimihenkilöiden lähdettyä pitäisi voida ottaa palvelukseen uusia virkamiehiä ja väliaikaisia toimihenkilöitä, joilla on vaadittavaa ammattitaitoa.

4.2 Toimenpiteen kesto ja sen uusimista koskevat yksityiskohtaiset säännöt

Työtehtävistä siirretään pois 100 virkamiestä ja 24 väliaikaista toimihenkilöä vuosina 2002-2004. Talousarviossa toimenpiteet tuntuvat pääasiassa vuosina 2002-2012. Maksettavien korvausten summa alkaa tämän rahoitusselvityksen liitteessä kuvatun keskimääräisen henkilöstön perusteella pienentyä vuodesta 2006, sitä mukaa kuin työtehtävistä pois siirretyt virkamiehet ja väliaikaiset toimihenkilöt siirtyvät eläkejärjestelmään. Korvaukset lakkaavat vuonna 2012, kun kyseiset virkamiehet ja väliaikaiset toimihenkilöt siirtyvät eläkejärjestelmään.

5. MENOJEN JA TULOJEN LUOKITUS

5.1 Pakolliset määrärahat

5.2 Jaksottamattomat määrärahat

5.3 Oletettu tulolaji: korvauksesta pidätettävät maksut

6. MENO- / TULOLAJI

Toimintatalousarvio - hallintomenot: palvelussuhteen päättyessä maksettavat korvaukset, sairausvakuutusmaksu, korvauksesta pidätettävät maksut

7. RAHOITUSVAIKUTUKSET

Perusoletuksena on, että toimi ei aiheuta muutoksia kokonaistalousarvioon. Siirtämällä 100 virkamiestä ja 24 väliaikaista toimihenkilöä pois työtehtävistä (heidän työstä saamansa palkan ja työtehtävistä pois siirtämisen jälkeen saamansa korvauksen aiheuttamien kustannusten erotus) saadaan säästöjä, joilla voitaisiin ottaa palvelukseen A/LA-, B- ja C-ura-alueella 47 uutta virkamiestä ja 11 uutta väliaikaista toimihenkilöä.

Kaiken kaikkiaan poistetaan 66 virkaa (124:n työtehtävistä pois siirretyn ja 58:n palvelukseen otetun erotus). Myöhemmin, vuodesta 2006 lähtien saadaan säästöjä. Vuosina 2006-2012 korvausten summa pienenee vähitellen, sitä mukaa kuin työtehtävistä pois siirretty henkilöstö siirtyy eläkejärjestelmään. Näin saatu säästö on 66 poistettua virkaa arviolta vuonna 2012.

7.1 Toimenpiteen kokonaiskustannusten laskentatapa ja kustannusten vuosittainen jakautuminen

Tarkempi selvitys on tämän rahoitusselvityksen liitteessä.

Seuraavassa taulukossa on eritelty työtehtävistä pois siirrettyjen virkamiesten ja väliaikaisten toimihenkilöiden profiili, vuosina 2002, 2003 ja 2004 pois siirrettävien määrä, palveluksessa olevan virkamiehen tai väliaikaisen toimihenkilön aiheuttamat vuotuiset kustannukset, pois siirretyn virkamiehen tai väliaikaisen toimihenkilön aiheuttamat vuotuiset kustannukset, yhden virkamiehen tai väliaikaisen toimihenkilön pois siirtämisestä saatu säästö ja korvauksen kesto (ennen siirtymistä eläkejärjestelmään):

>TAULUKON PAIKKA>

Seuraavassa taulukossa on kuvattu talousarviotilanne koko sillä ajanjaksolla, jonka aikana työtehtävistä pois siirretyille maksetaan korvausta. Taulukossa on seuraavat palstat:

- työtehtävistä pois siirrettyjen virkamiesten lukumäärä

- maksettavien korvausten lukumäärä

- kustannukset, jos työtehtävistä pois siirretyt virkamiehet olisivat jääneet palvelukseen

- maksettavien korvausten kustannukset

- työtehtävistä pois siirtämisen ansiosta saatu säästö.

>TAULUKON PAIKKA>

Uuden virkamiehen tai väliaikaisen toimihenkilön vuotuiset talousarviokustannukset A3-palkkaluokassa ovat 107 162 euroa, A7-palkkaluokassa 71 313 euroa, B5-palkkaluokassa 49 841 euroa ja C5-palkkaluokassa 43 248 euroa. Siirrettäessä 100 virkamiestä ja 24 väliaikaista toimihenkilöä pois työtehtävistä vapautuu varoja, joilla voidaan siis ottaa palvelukseen 47 uutta virkamiestä ja 11 uutta väliaikaista toimihenkilöä (5 A/LA3-, 13 A7-, 15 B5- ja 25 C5-palkkaluokkaan). Toimenpiteen vuotuiset talousarviokustannukset ovat kokonaisuudessaan 3 291 694 euroa.

>TAULUKON PAIKKA>

8. PETOSTENVASTAISET TOIMENPITEET

Ei merkitystä.

9. KUSTANNUSTEHOKKUUSANALYYSIN OSATEKIJÄT

Katso 7.1 kohta.

10. HALLINTOMENOT (YLEISEN TALOUSARVION PÄÄLUOKKA III, A-OSA)

10.1 Vaikutus henkilöstön määrään

Ei ole.

10.2 Lisähenkilöstön rahoituksellinen kokonaisvaikutus

Ei ole.

10.3 Toimenpiteeseen liittyvästä toiminnasta aiheutuvien muiden kulujen kasvu, etenkin komiteoiden ja asiantuntijaryhmien kokouskulut

Ei ole.

RAHOITUSSELVITYKSEN LIITE

TALOUSARVION NEUTRALITEETIN LASKENTAPERUSTA

Tässä liitteessä esitetään rahoituslaskelmassa esitettyjen tekijöiden laskentaperusteet. Peruslähtökohtana on se, että toimi ei aiheuta muutoksia kokonaistalousarvioon. Laskentamenetelmällä selvitetään, paljonko säästöä saadaan siirtämällä 100 virkamiestä ja 24 väliaikaista toimihenkilöä pois työtehtävistä (heidän työstä saamansa palkan ja työtehtävistä pois siirtämisen jälkeen saamansa korvauksen aiheuttamien kustannusten erotus) ja montako uutta virkamiestä voidaan säästöjen ansiosta ottaa palvelukseen. Tätä mallia sovelletaan korvauksen keston ajan siihen asti, kun työtehtävistä pois siirretyt virkamiehet ja väliaikaiset toimihenkilöt siirtyvät eläkejärjestelmään.

Oletus 1: Työtehtävistä pois siirrettävä henkilöstö

Kyseessä on 100 virkamiestä ja 24 väliaikaista toimihenkilöä, suurin osa "uransa loppupuolella olevia", jotka tällä hetkellä kyseeseen tulevien virkamiesten ja väliaikaisten toimihenkilöiden osalta jakautuvat seuraavasti:

>TAULUKON PAIKKA>

Oletus 2: Työtehtävistä pois siirrettävien virkamiesten keskimääräinen profiili

Kustannukset on laskettu seuraaville tyyppiprofiileille:

profiili A3: A3/2-virkamies, naimisissa, ei huollettavia lapsia, palvelukseen 32-vuotiaana

profiili A/LA4: A4/2-virkamies, naimisissa, ei huollettavia lapsia, palvelukseen 32-vuotiaana

profiili B1: B1/2-virkamies, naimisissa, ei huollettavia lapsia, palvelukseen 30-vuotiaana

profiili C1: C1/2-virkamies, naimisissa, ei huollettavia lapsia, palvelukseen 28-vuotiaana

profiili D1: D1/2-virkamies, naimisissa, ei huollettavia lapsia, palvelukseen 30-vuotiaana

Kyseisten työntekijöiden keski-ikä on 57 vuotta.

Oletus 3: Palvelukseen otettavien uusien virkamiesten keskimääräinen profiili

Työtehtävistä pois siirretyt virkamiehet ja väliaikaiset toimihenkilöt korvataan A-, B- ja C-palkkaluokkien virkamiehillä ja väliaikaisilla toimihenkilöillä, jotka otetaan palvelukseen peruspalkkatasolle (A3/2, A7/3, B5/3 ja C5/3), ja oletetaan, että he ovat naimisissa ja heillä on yksi huollettavana oleva lapsi.

Oletus 4: Keskimääräinen korvaustaso

Sovellettaessa painotetusti asetuksen liitteen 1 ehtoja kaikkiin niihin virkamiehiin ja väliaikaisiin toimihenkilöihin, jotka tällä hetkellä voisivat tulla kyseeseen (täyttävät ikään ja virkaikään liittyvät kriteerit), keskimääräinen korvaustaso on 62,5 prosenttia. Laskelmissa käytetään kyseistä korvaustasoa.

Oletus 5: Muut laskelmissa käytetyt oletukset

Työssä olevan henkilöstön palkkatuloon sisältyvän ulkomaankorvauksen aste on arviolta 12 prosenttia (se on asteiden 0 %, 4 % ja 16 % keskiarvo ja riippuu yksilökohtaisista tilanteista).

Työtehtävistä pois siirrettävän henkilöstön palkkatuloon sovellettava arvioitu korjauskerroin on 105 (riippuen siitä, mihin työtehtävistä pois siirretty henkilöstö asettuu asumaan).

Työtehtävistä pois siirtämisestä talousarvioon saatu vuotuinen säästö

Seuraavassa taulukossa on eritelty vuotuiset talousarviokustannukset virkamiestä ja väliaikaista toimihenkilöä kohti ennen työtehtävistä pois siirtämistä:

>TAULUKON PAIKKA>

Seuraavassa taulukossa on eritelty vuotuiset talousarviokustannukset virkamiestä tai väliaikaista toimihenkilöä kohti työtehtävistä pois siirtämisen jälkeen (palvelussuhteen päättymiseen liittyvät kustannukset eivät ole lisäkustannuksia vaan ennakoituja kustannuksia, eikä niitä ole otettu mukaan laskelmaan):

>TAULUKON PAIKKA>

Seuraavassa taulukossa on eritelty työtehtävistä pois siirtämisestä talousarvioon saatu vuotuinen säästö (yhden virkamiehen tai väliaikaisen toimihenkilön työtehtävistä pois siirtämisestä saatu säästö ja kokonaissäästö):

>TAULUKON PAIKKA>

Kokonaissäästö talousarviossa on 3 348 690 euroa.

Uusien palvelukseen otettavien virkamiesten kustannukset ja palvelukseenottomahdollisuudet

Seuraavassa taulukossa on eritelty keskimääräiset vuotuiset talousarviokustannukset jokaista uutta virkamiestä tai väliaikaista toimihenkilöä kohti (korjauskertoimessa otetaan huomioon urakehitys tarkasteltavana olevan ajanjakson aikana; laskelmassa ei ole mukana työn aloittamiseen liittyviä kustannuksia):

>TAULUKON PAIKKA>

47 uuden virkamiehen (4 A/LA3, 8 A7, 10 B5 ja 25 C5) ja 11 uuden väliaikaisen toimihenkilön (1 A/LA3, 5 A7 ja 5 B5) palvelukseen ottamisesta aiheutuvat vuotuiset talousarviokustannukset vastaavat työtehtävistä pois siirtämisestä vuosittain talousarvioon saatuja säästöjä:

>TAULUKON PAIKKA>

100 virkamiehen ja 24 väliaikaisen toimihenkilön pois siirtämisen tuomien säästöjen ansiosta voidaan ottaa palvelukseen 47 uutta virkamiestä (4 A/LA3, 8 A7, 10 B5 ja 25 C5) ja 11 uutta väliaikaista toimihenkilöä (1 A/LA3, 5 A7 ja 5 B5).